21. ΝΟΜΟΣ 3607 της 7/11 Ιουλ. 1928 Περί κυρώσεως του Ν.Δ. της 10 Νοεμ. 1927 π. εφέσεως κατ’ αποφάσεων στρατοδικείων. Δια του Ν.Δ. της 10/10 Νοεμ. 1927 εκυρώθη και ετροποποιήθη το Ν.Δ. της 20/20 Σεπτ. 1927 π. εφέσεως κατ’ αποφάσεων στρατοδικείων και ναυτοδικείου, συμπληρώσεως των π. αναθεωρήσεως, ανακοπής, των π. αναθεωρητικού δικαστηρίου και των αφορωσών εις το Σώμα της Στρατ. Δικαιοσύνης διατάξεων. Άρθρα 1-4 (Αντικατεστάθησαν υπό του ν. 4683,8.Μγ.1ια). Άρθρον 5 (Περιελήφθη εις τα άρθρα 408 και 413 § 2 του Σ.Π.Κ.). Άρθρον 6 (Προσωρινής ισχύος, αφορά τας θέσεις προέδρου και μελών του Αναθεωρητικού δικαστηρίου. Βλ. ήδη άρθρ. 205-213 Στρ. Ποιν. Κώδικος). Άρθρον 7 (Αντικατεστάθη υπό του ν. 4683,8.Μγ.1ια). 8.Ξ.δ.15-21 Δικαστικό Σώμα Ενόπλων Δυνάμεων Άρθρον 8 Οι παρά τω αναθεωρητικώ δικαστηρίω στρατιωτικοί δικαστικοί σύμβουλοι υπόκεινται υπέρ του Μετοχικού Ταμείου του κατά γην Στρατού και του Ταμείου Αλληλοβοηθείας Αξιωματικών και Ανθυπασπιστών του στρατού της ξηράς και των τούτοις αντιστοιχούντων και εξομοιουμένων εις τας αυτάς κρατήσεις, εις ας και οι λοιποί στρατιωτικοί δικαστικοί σύμβουλοι α΄ τάξεως, και μόνον μέχρι του ποσού των αποδοχών τούτων έχοντες τα αυτά εκ των ανωτέρω νόμων δικαιώματα. Μέλη του Αναθεωρητικού, έχοντα συμπεπληρωμένην εικοσιπενταετή συντάξιμον υπηρεσίαν, παραιτούμενα δικαιούνται συντάξεως, κατά τας διατάξεις των περί στρατιωτικών συντάξεων νόμων, και εάν δεν συντρέχωσιν οι όροι του άρθρου 1ου του από 28 Απρ. 1923 Ν.Δ. π. απονομής συντάξεως ένεκα πολιτικής υπηρεσίας (τ. 29). (Ερμηνεύεται το εδ. γ΄ του ν. 3358, ανωτ. αρ. 19). Άρθρον 9 Δια διατάγματος, προκαλουμένου υπό του υπουργού των Στρατιωτικών, δύναται να διορισθή Διευθυντής Στρατιωτικής Δικαιοσύνης και μόνιμον μέλος του Αναθεωρητικού Δικαστηρίου, υποχρεούμενον να ασκή και τα καθήκοντα ταύτα. Ο διευθυντής στρατιωτικής διοικήσεως υπάγεται απ’ ευθείςα και μόνον εις τον Υπουργόν των Στρατιωτικών, υπογράφει δε «εντολή Υπουργού», πλην των ήδη παρ’ αυτού, υπογεγραμμένων σχεδίων διαταγών ή εγγράφων, και τα αφορώντα: α)Διαβίβασιν δικογραφιών μετά προανακρίσεων ή μυνήσεων προς τας αρμοδίας ή κοινάς δικαστικάς αρχάς. 2)Έκδοσιν αντιγράφων και πιστοποιητικών υπηρεσίας αξιωματικών της στρατιωτικής δικαιοσύνης. 3)Κανονικάς αδείας εις τους εν τη διευθύνσει υπηρετούντας αξιωματικούς ή κατωτέρους αξιωματικούς της στρατιωτικής δικαιοσύνης. 4)Μεταγωγάς καταδίκων από φυλακής εις άλλην, εφ’ όσον αύτη γίνεται δαπάναις των μεταγομένων, ή αιτήσει των Αρχών. 5)Γνωμοδοτήσεις περί απονομής ή μη χάριτος εις καταδίκους οπλίτας και ανθυπασπιστάς.6)Επίδοσιν κλήσεων, κλητηρίων, βουλευμάτων και αποφάσεων των στρατιωτικών και κοινών δικαστηρίων εις οπλίτας και αξιωματικούς. 7)Εκτέλεσιν ενταλμάτων συλλήψεως ή φυλακίσεως, βουλευμάτων και αποφάσεων καθ’ οπλιτών και κατωτέρων αξιωματικών, πλην των εν τω υπουργείω Στρατιωτικών υπηρετούντων αξιωματικών. 8)Τα τείνοντα προς εκτέλεσιν προεκδοθείσης διαταγής. 9)Παραπομπάς εκκρεμών υποθέσεων από στρατοδικείου εις έτερον, και εις τα κοινά ποινικά δικαστήρια καθ’ οπλιτών και κατωτέρων αξιωματικών. Άρθρον 10 (Αφεώρα ανακοπήν κατ’ ερήμην αποφάσεων Στρατοδικείων, ήτις δεν προβλέπεται υπό του νέου Σ.Π.Κ.). Άρθρον 11 (Αναφέρεται εις τας προαγωγάς και τοποθετήσεις των στρ. δικαστ. συμβούλων, περί ων βλ. νεωτέραν νομοθεσίαν). 